|  |
| --- |
| Инвестиционен приоритет 2.2 Капацитет за растеж на МСП от ОПИК 2014-2020 |
| Цели и обхват на мярката: |
| Мярката има следните специфични цели:  **Цели:**   * Повишаване на конкурентоспособността на МСП; * Повишаване на обема на износ на стоки и услуги, реализиран от МСП; * Повишаване на производителността и придадената стойност на продукцията на МСП;   **Обхват:**   * Общи производствени инвестиции за подобряване на производствения капацитет за растеж чрез ефективното и ефикасно използване на факторите на производство и чрез изграждането на възможности за възприемане и адаптиране на европейски и международни знания и технологии; * Подкрепа за специализирани услуги за МСП за развитие и укрепване на управленски капацитет; * Подкрепа за растеж на предприятия чрез подобряване на качеството и чрез насърчаване на използването на информационни и комуникационни технологии и услуги; * Подкрепа за осъществяване на дейности и предоставяне на услуги в пряка полза за развитието на бизнеса и възможностите за експортна ориентация на МСП; |
| Допустими получатели: |
| Съществуващи микро, малки и средни предприятия, (по операциите финансирани с безвъзмездна финансова помощ съгласно определените сектори в НСНМСП 2014-2020 г.), клъстери (вкл. нови и съществуващи клъстери в рамките на Стратегията за Дунавския район, Action Plan, ПО3), асоциации на бизнеса, както и организации и институции, които са свързани с осъществяването на дейности и предоставянето на услуги в подкрепа на бизнеса и подобряване на бизнес-средата. |
| Допустими дейности: |
| * Общи производствени инвестиции за подобряване на производствения капацитет за растеж чрез ефективното и ефикасно използване на факторите на производство и чрез изграждането на възможности за възприемане и адаптиране на европейски и международни знания и технологии; * Подкрепа за специализирани услуги за МСП за развитие и укрепване на управленски капацитет; * Подкрепа за растеж на предприятия чрез подобряване на качеството и чрез насърчаване на използването на информационни и комуникационни технологии и услуги; * Подкрепа за осъществяване на дейности и предоставяне на услуги в пряка полза за развитието на бизнеса и възможностите за експортна ориентация на МСП; |
| Допустими разходи: |
| Допустимите разходи се определят на база на изискванията на Глава 5, Раздел I от ЗУСЕСИФ, приложимите подзаконови нормативни актове и национално законодателство и разпоредбите на Регламент (ЕС) № 1303/2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета. |
| Финансови параметри и интензитет на проектите: |
| Максималният размер на допустимите разходи за проект към многофондова стратегия за прилагане на подхода ВОМР, който може да бъде предоставен на бенефициент по ОПИК 2014-2020, се определя в нормативния акт по чл. 28, ал. 1, т. 2 на Закона за управление на средствата от Европейските структурни и инвестиционни фондове (ЗУСЕСИФ).  Мерките, включени в стратегиите за местно развитие, които ще се финансират по ОПИК 2014-2020, ще се изпълняват в съответствие с правилата за минимална помощ (правилото de minimis) по смисъла на Регламент (ЕС) № 1407/2013 на Комисията от 18 декември 2013 г. относно прилагането на членове 107 и 108 от Договора за функционирането на Европейския съюз към помощта de minimis, публикуван в Официален вестник на ЕС L 352 от 24.12.2013 г.  ВАЖНО! Максималният размер на помощта по режим de minimis, за която се кандидатства заедно с другите получени минимални помощи, не може да надхвърля левовата равностойност на 200 000 евро и съответно левовата равностойност на 100 000 евро в случай на едно и също предприятие, което осъществява шосейни товарни превози за чужда сметка за период от три бюджетни години. Максималният интензитет на помощта е до 90 % от общата стойност на допустимите разходи. |
| Размер на финансовата помощ: |
| Максималният размер на финансовата помощ за един кандидат, подал проекти в рамките на изпълнение на стратегията за ВОМР не може да надвишава 200 000 евро. |
| Водещи принципи за избора на операции: |
| * Предоставянето на финансиране ще се осъществява в съответствие с процедурите, установени в националното законодателство и вътрешните такива на Управляващия орган; * Координация и синергия – координиране между отделните програми по ЕСИФ на национално ниво, хоризонталните програми и другите инструменти на Съюза с цел постигане на максимален синергичен ефект и недопускане на двойно финансиране; * Ще се приоритизират проекти в областите на ИСИС; * Финансиране, основано на нуждите – избраните операции следва да отговарят на основните предизвикателства пред бизнеса/икономиката, които са идентифицирани в Споразумението за партньорство, Стратегията на ОПИК 2014-2020 г., приложимите стратегически документи и документите в изпълнение на специфичните предварителни условия; * Подкрепа за операции, при които краен резултат ще допринася за смекчаване на последиците от изменението на климата и приспособяване към тях; * Принцип на устойчиво развитие (чл. 8 от Регламент 1303/2013) – при финансирането на операциите по Оперативната програма Управляващият орган следва да гарантира спазването на принципа за устойчиво развитие; * Ефективност и ефикасност на инвестициите – избраните операции следва да отговарят в пълна степен на целите на оперативната програма, при найадекватното съотношение между очакваните разходите и ползи. При избора на проекти ще се гарантира насочване на инвестициите към найустойчивите варианти с най-ефективно използване на ресурсите * Релевантност - избраните операции следва да допринасят за изпълнението на индикаторите за продукт и резултат по Програмата; * Устойчивост на инвестициите – осигуряване на устойчивост на постигнатите резултати и след приключване изпълнението на проекта/операцията; |
| Критериите за оценка на проектите и тяхната тежест: |
| Подборът на проекти към стратегии за местно развитие при прилагане на ВОМР се определя в Закона за управление на средствата от Европейските структурни и инвестиционни фондове и в нормативния акт по чл. 28, ал. 1, т. 2 на Закона за управление на средствата от Европейските структурни и инвестиционни фондове |